ΓΡΑΠΤΗ ΕΡΩΤΗΣΗ E-2499/01

υποβολή: Erik Meijer (GUE/NGL) προς την Επιτροπή

(13 Σεπτεμβρίου 2001)

Θέμα: Μονομερής εθνική θεώρηση όσον αφορά την ανάπτυξη του αεροδρομίου του Laarbruch στη Γερμανία, στα ολλανδικά σύνορα

1. Γνωρίζει η Επιτροπή σχετικά με σχέδιο μετατροπής σε πολιτικό αεροδρόμιο της παλιάς στρατιωτικής βρετανικής βάσης του Laarbruch κοντά στο Weeze (Γερμανία, Ρηνανία-Βόρειος Βεστφαλία, νομός του Ντίσελντορφ, διαμέρισμα του Κλέβ)·

2. γνωρίζει η Επιτροπή το γεγονός ότι το Laarbruch βρίσκεται κοντά στα ολλανδικά σύνορα και ότι η πρόσβαση στο διάδρομο προσγείωσης που είναι προσανατολισμένη εξ Ανατολών προς Δυσμάς ευθύνεται για σημαντικές οχλήσεις εις βάρος του χωριού Bergen (επαρχία του Λιμβούργου) καθώς και για του φυσικού πάρκου του De Hamert που βρίσκεται στην ολλανδική πλευρά των συνόρων·

3. Γνωρίζει επίσης η Επιτροπή το γεγονός ότι για την εκπόνηση του ως άνω σχεδίου, δεν έχουν ληφθεί μέχρι σήμεραπόψη παρά μόνο οι περιβαλλοντικές και οικονομικές επιπτώσεις στη γερμανική πλευρά των συνόρων καθώς και οι γερμανικοί περιβαλλοντικοί κανόνες, και ότι, αντίθετα, οι αρνητικές επιπτώσεις του σχεδίου στην ολλανδική πλευρά δεν έχουν ληφθείπόψη καθόλου· Η εγγύτητα των συνόρων μεταξύ των δύο κρατών μελών δεν χρησίμευσε παρά μόνο ως μέσο προπαγάνδας για να χαρακτηρισθεί το αεροδρόμιο ως ευρω-περιφερειακήποδομή που θα αποβεί προς όφελος των ολλανδικών πόλεων του Venlo και της Νιμέγης.

4. Είναι σε θέση η Επιτροπή να επιβεβαιώσει το γεγονός ότι, αντίθετα από ό,τι ίσχυε την εποχή όπου λειτουργούσε η παλιά στρατιωτική βάση, και από τη σημερινή κατάσταση στα περιφερειακά ολλανδικά αεροδρόμια, προβλέπεται να επιτραπούν οι πτήσεις μεταξύ της ώρας 11 και 12 τα μεσάνυχτα καθώς και μεταξύ 5 και 6 το πρωί με αποτέλεσμα να διαταράσσεται σοβαρά ο ύπνος των κατοίκων της περιοχής·

5. Ποια μέτρα θα μπορούσαν να ληφθούν προκειμένου να αποφευχθεί εν προκειμένω η πεπαλαιωμένη προσέγγιση που συνίσταται στη μετατόπιση των περιβαλλοντικών προβλημάτων προς μία γειτονική χώρα, γεγονός που θα έδιδε εκ νέου την εντύπωση ότι η ευρωπαϊκή συνεργασία δεν συμβάλλει στην επίλυση των διασυνοριακών προβλημάτων που θίγουν δύο ή περισσότερα κράτη μέλη·

6. Ποια μέτρα θα μπορέσει να λάβει η Επιτροπή για να εξασφαλίσει τη δημοκρατική συμμετοχή όλων των ενεχομένων μερών καθώς και την κατάλληλη στάθμιση όλων των αλληλοαποκλινόντων συμφερόντων ένθεν και ένθεν των γερμανο-ολλανδικών συνόρων·

Απάντηση της κας de Palacio εξ ονόματος της Επιτροπής

(12 Νοεμβρίου 2001)

1. Σύμφωνα με πληροφορίες που ελήφθησαν από τις γερμανικές αρχές, η οικονομική ενίσχυση από το Διαρθρωτικό Ταμείο για εργασίες σχετιζόμενες με αναμόρφωση του αεροδρομίου Weeze-Laarbruch διατέθηκε μέσω του προγράμματος Konver II για τη Βόρεια Ρηνανία-Βεστφαλία κατά τη διάρκεια της προγραμματικής περιόδου 1994-99, πρόγραμμα του οποίου γενικός στόχος ήταν η οικονομική στήριξη στη

διαφοροποίηση περιοχών έντονα εξαρτημένων από τον τομέα της άμυνας. Η οικονομική ενίσχυση από το Ευρωπαϊκό Ταμείο Περιφερειακής Ανάπτυξης για τα εν λόγω μέτρα ανέρχεται σε 1 140 140 ευρώ, δηλαδή το 26 % των συνολικών δημόσιων δαπανών. Ωστόσο, το διαρθρωτικό ταμείο δεν ενίσχυσε κατασκευαστικά έργα στις εγκαταστάσεις του αεροδρομίου Weeze-Laarbruch, περιλαμβανομένων και διαδρόμων απογείωσης, αλλά μόνο μέτρα αφορώντα εργασίες ανάλυσης για τη μετατροπή του αεροδρομίου και για τις κατασκευές νέων χώρων στάθμευσης επιχειρήσεων.

2. Η Επιτροπή γνωρίζει την τοποθεσία του αεροδρομίου και τις ενδεχόμενες ηχητικές οχλήσεις.

3. Το Υπουργείο Οικονομικών Υποθέσεων, Μικρών Επιχειρήσεων, Ενέργειας και Μεταφορών, της Βόρειας Ρηνανίας-Βεστφαλίας, το οποίο είναιπεύθυνο για τη διαχείριση του προγράμματος Konver II, αναφέρει ότι ολλανδικές περιβαλλοντικές αρχές έχουν εμπλακεί στον προβληματισμό σχετικά με μέτρα χρηματοδοτούμενα από το διαρθρωτικό ταμείο.

4. Όπως αναφέρεται στην απόφαση της Επιτροπής της 22ας Ιουλίου 1998(1) σχετικά με την πρόσβαση στο αεροδρόμιο Karlstad, τα κράτη μέλη μπορούν να εφαρμόζουν ορισμένα περιοριστικά λειτουργικά μέσα, όπως απαγόρευση κυκλοφορίας τη νύχτα, αν τα εν λόγω μέτρα συμμορφούνται με τις διατάξεις και τις διαδικασίες των άρθρων 8 και 9 του κανονισμού του Συμβουλίου (ΕΟΚ) 2408/92(2) και επίσης αν τηρούν τις αρχές αναγκαιότητας και αναλογικότητας.

5. Για τα σχέδια τα οποία πιθανόν να επηρεάσουν σημαντικά το περιβάλλον άλλου κράτους μέλους, στο άρθρο 7 της οδηγίας 85/337/ΕΟΚ όπως τροποποιήθηκε από την οδηγία 97/11/ΕΚ(3) για την αξιολόγηση των επιπτώσεων ορισμένων δημοσίων και ιδιωτικών έργων επί του περιβάλλοντος (EIA), προβλέπεται η πληροφόρηση και διαβούλευση μεταξύ ενδιαφερόμενων κρατών μελών αναφορικά μεταξύ άλλων με τα προβλεπόμενα μέτρα για τον περιορισμό ή την εξάλειψη των εν λόγω επιπτώσεων. Όπου εφαρμόζεται η οδηγία EIA, πρέπει να εξετάζονται και οι ηχητικές οχλήσεις περιλαμβανομένων και των διασυνοριακών τους επιπτώσεων, μεταξύ άλλων περιβαλλοντικών, στα πλαίσια περιβαλλοντικών εκθέσεων και λαμβανομένηςπόψη της διαδικασίας έγκρισης των έργων.

6. Η Επιτροπή είναι της γνώμης ότι η οδηγία EIA παρέχει επαρκείς ασφάλειες για τη σωστή εμπλοκή όλων των ενδιαφερομένων μερών.

(1) ΕΕ L 233 της 20.8.1998, σ. 25.

(2) ΕΕ L 240 της 24.8.1992, σελ. 8.

(3) ΕΕ L 73 της 14.3.1997, σελ. 5.